Repinski (33) ei salga, et plakat on tõepoolest tema oma. „Kui ma inimest tõesti armastan, siis miks mitte?“ kehitab ta õlgu küsimuse peale, miks ta nii tegi.

Kuidas võib end tunda aga Siret Kotka (33), kui näeb vaid loetud päevad pärast mitu kuud kestnud lahutussaaga lõppu eksmehe tundlevat plakatit? „Tema on korduvalt avaldanud, et on oma eluga edasi liikunud. Varsti saab juba aasta sellest, kui lahku läksime,“ leiab Repinski, et pole hullu midagi.

Jekaterina Vassiljeva ja Martin Repinski Foto: TAIRO LUTTER/Postimees

Mais tunnistas Jekaterina endine abikaasa Anton Kroonikale, et nendegi abielu läks kevadel luhta. Ta kolis nende ühisest majast välja, Martin aga sisse.

"See oli 13. märts, kui Martin tuli koju ja ütles, et tal on tunded teise naise vastu ja et ta peab nüüd minema," avaldas Siret Kotka-Repinski Kroonikale antud intervjuus päeva, mil tema maailm kokku kukkus ja abikaasa Martin Repinski teatas tunnetest Jekaterina Vassiljeva vastu.

"Kui ma sellest kevadel teada sain, siis pidasime pikki vestlusi ja ja ma püüdsin argumenteerida. Kuid selge on, et armastuse vastu ei saa. Kui mehe süda on mujal, tuleb ta vabaks lasta," sõnab Siret. Jekaterina oli Siretile juba aga varem tuttav. "Jah, ma teadsin teda, ta oli meie tutvusringkonnas enne, kui teada sain, mis neid Martiniga seob."